ขอเสนอให้ สำนักการโยธา กรุงเทพมหานคร ดำเนินการจัดสร้างแนวคันหินเกาะกลางถนนแบบถาวร ทดแทนช่องว่างของเกาะกลาง ยาวประมาณ 5 เมตร ที่ปัจจุบันถูกวางขวางด้วยแบริเออร์พลาสติกสีแดง บน ถ.ลาดพร้าว หน้าสถานี MRT ลาดพร้าว ทางออก 1 ใกล้กับแยกรัชดา-ลาดพร้าว ซึ่งพบปัญหาว่า แนวแบรเออร์พลาสติกสีแดงดังกล่าวตั้งล้ำยื่นออกมาบนพื้นถนน เป็นอันตรายแก่รถที่สัญจรไปมาในช่องทางการจราจรทางขวาชิดเกาะกลาง ของ ถ.ลาดพร้าว ฝั่งขาเข้าเมือง
.
ซึ่งได้เคยแจ้งผ่านระบบ TraffyFondue  เลขที่ 2023-A8C6L6 เมื่อวันที่ 23 มี.ค. 2566 โดยทางโยธา สำนักงานเขตจตุจักร ได้เข้าไปจัดระเบียบ วางแนวแบริเออร์ดังกล่าวใหม่แล้ว เมื่อปลายเดือน มี.ค. 2566 แต่ปัจจุบัน 16 เม.ย. 66 (ไม่ถึง 2 สัปดาห์) มีรถจักรยานยนต์ที่มักง่าย ไปยก และเลื่อนแนวแบริเออร์ให้เกิดเป็นช่องว่าง และยื่นล้ำเข้าไปในแนวถนนช่องขวาสุด ของ ถ.ลาดพร้าว ฝั่งขาเข้า อีก
.
ดังนั้น จึงขอเสนอให้ดำเนินการจัดสร้างแนวคันหินเกาะกลางถนนแบบถาวร ทดแทนช่องว่างของเกาะกลาง เพราะหากยังใช้แบริเอร์พลาสติกสีแดงวางเหมือนเดิม อีกไม่นาน จะมีพวกรถจักรยานยนต์ที่มักง่าย ยก และเลื่อนแบริเออร์ให้เป็นช่องว่างอีก